Urvaste kiriku uksed on pärit ilmselt 1888. aastast, kui kirik sai juurdeehituse. Koguduse juhi sõnul peab nüüd muinsuskaitse ukse üle vaatama, et kindlaks teha, kuidas seda taastada. Süütamise kohta ei osanud Üllar Salumäe veel midagi öelda, küll aga märkis ta kurbusega, et inimestes on palju kurjust. Päris välistada ei saa sedagi, et süütamine oli seotud kellegi poolt ennustatud ja taas kord  tulemata jäänud maailma lõpuga. Kui viimsepäeva pasunad hüüdma ei hakanud, siis tuli kuidagi teisiti märku anda, et ega see lõpp tulemata jää. Nii saab mõelda ja toimida väikese aruga inimene ning ega ta Urvaste kirikuga piirdunud.